दूसरी ओर भारत और अमेरिका के बीच असैन्य परमाणु ऊर्जा करार हो जाने के बाद अमेरिकी परमाणु उद्योग को यह आशा थी कि भारत अनेक परमाणु संयंत्र खरीदेगा लेकिन अभी तक इस दिशा में कोई उल्लेखनीय प्रगति नहीं हुई है. अमेरिका अपने रक्षा उपकरण और आयुध प्रणालियां भी भारत को उस मात्रा में बेचने में सफल नहीं हुआ है जिसकी उसे आशा थी. यानी दोनों देशों को एक-दूसरे से जो उम्मीदें थीं, वे अभी तक पूरी नहीं हो सकी हैं. जाहिर है कि इससे द्विपक्षीय संबंधों में ठंडापन और तनाव आने लगा है. इसके बावजूद आर्थिक कारणों से दोनों देश एक-दूसरे से बहुत दूर नहीं जा सकते.